Forslag til RÅDETS BESLUTNING om ændring af beslutning 2003/17/EF for så vidt angår ligestillingen af markinspektioner udført i tredjelande vedrørende frø produceret i tredjelande

(forelagt af Kommissionen)

BEGRUNDELSE

I Rådets direktiv 66/401/EØF, 66/402/EØF, 2002/54/EF og 2002/57/EF om handel med frø (foderplanter, korn, bederoer, olie- og spindplanter) fastsættes det, at Rådet skal afgøre, om de markinspektioner, der finder sted i tredjelande af afgrøder til formering af udsæd, opfylder de krav, der er fastsat i EF-lovgivningen, og om de frø, der produceres i disse lande, kan ligestilles med de frø, der produceres i EF.

Ved Rådets beslutning 2003/17/EF fastsættes det, at denne ligestilling omfatter 21 lande.

Kommissionen har efter at have modtaget en officiel anmodning fra Litauen undersøgt det tilgængelige materiale, og den mener, at Litauen er parat til at producere frø, der kan ligestilles med frø produceret i EF.

Med dette forslag tilføjes Litauen Rådets beslutning 2003/17/EF.

Forslag til RÅDETS BESLUTNING om ændring af beslutning 2003/17/EF for så vidt angår ligestillingen af markinspektioner udført i tredjelande vedrørende frø produceret i tredjelande

(EØS-relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter [1], særlig artikel 16, stk. 1,

[1] EFT 125 af 11.7.1966, s. 2298/66. Senest ændret ved direktiv 2001/64/EF (EFT L 234 af 1.9.2001, s. 60).

under henvisning til Rådets direktiv 66/402/EØF af 14. juni 1966 om handel med såsæd [2], særlig artikel 16, stk. 1,

[2] EFT 125 af 11.7.1966, s. 1309/66. Senest ændret ved direktiv 2001/64/EF.

under henvisning til Rådets direktiv 2002/57/EF af 13. juni 2002 om handel med frø af olie- og spindplanter [3], særlig artikel 20, stk. 1,

[3] EFT L 193 af 20.7.2002, s. 74. Senest ændret ved direktiv 2002/68/EF (EFT L 195 af 24.7.2002, s. 32).

under henvisning til forslag fra Kommissionen [4], og

[4] EFT C [...] af [...]

ud fra følgende betragtninger:

(1) Ved beslutning 2003/17/EF [5] fastslog Rådet, at de markinspektioner, der i visse tredjelande udføres af afgrøder til formering af udsæd af visse arter, og at de frø, der produceres i visse tredjelande, opfylder de krav, der er fastsat i direktiv 66/401/EØF, 66/402/EØF, 2002/54/EF [6] og 2002/57/EF.

[5] EFT L 8 af 14.1.2003, s. 10.

[6] EFT L 193 af 20.7.2002, s. 12.

(2) Det er siden da blevet konstateret, at der også i Litauen findes regler for frøkontrol for en række plantearter, herunder markinspektioner, som skal udføres i den periode, hvor udsæden formeres.

(3) I reglerne er det i princippet fastsat, at frø kan certificeres officielt, og at pakninger med frø kan lukkes officielt i overensstemmelse med OECD-ordningen for sortscertificering af frø i international handel. Efter de pågældende regler skal der desuden foretages frøprøvetagning og frøanalyse efter de metoder, som Det Internationale Frøkontrolforbund (ISTA) har vedtaget.

(4) En undersøgelse af disse regler og deres anvendelse i Litauen har vist, at de foreskrevne markinspektioner af afgrøder til formering af udsæd opfylder betingelserne i direktiv 66/401/EØF, 66/402/EØF og 2002/57/EF. De nationale betingelser for frø, der er produceret og kontrolleret i Litauen, frembyder de samme garantier med hensyn til frøs karakteristika og ordningerne for undersøgelse og identificering af frø og for mærkning og kontrol som de betingelser, der gælder for frø, der er produceret og kontrolleret i EF, såfremt yderligere betingelser for afgrøder til formering af udsæd og frø, herunder mærkning af pakninger, overholdes.

(5) For visse arters vedkommende bør frø fra Litauen derfor ligestilles.

(6) Beslutning 2003/17/EF bør ændres i overensstemmelse hermed -

VEDTAGET FØLGENDE BESLUTNING:

Artikel 1

I bilag I til beslutning 2003/17/EF indsættes følgende linje efter Letland: "

>TABELPOSITION>

"

Artikel 2

Dette beslutning er rettet til medlemsstaterne.

Udfærdiget i Bruxelles, den

På Rådets vegne

Formand